**Podaci vezani uz natječaj za prijam u službu u Jedinstveni upravni odjel na neodređeno vrijeme na**

**radno mjesto:**

**Viši stručni suradnik za održavanje komunalne infrastrukture, uređenje prometa i javni prijevoz putnika – 1 izvršitelj**

Javni natječaj je objavljen u Narodnim novinama br. 81/21 od 16. srpnja 2021. godine.

Opis poslova:

1. obavlja poslove u vezi održavanja građevina i uređaja komunalne infrastrukture i opreme, a što uključuje tekuće, izvanredno i investicijsko održavanje, organizira pravovremeno izvođenje radova i vrši kontrolu kvalitete i vrši financijsku kontrolu, kontrolira stanje objekata, poduzima mjere za otklanjanje utvrđenih nepravilnosti i oštećenja, vodi police osiguranja, prijavljuje štete na osiguranim objektima, brine o naplati odštetnih zahtjeva za nastale štete, vodi evidenciju šteta; priprema i izrađuje planove i prijedloge programa vezane uz održavanje komunalne infrastrukture te prati i sudjeluje u ostvarenju programa, planova i ugovora te priprema izvješća o njihovom ostvarenju;
2. rukovodi radom zimske službe te organizira i kontrolira čišćenje i uklanjanje snijega i poledice te posipnog materijala sa prometnica i javnih površina;
3. organizira i vodi poslove te vrši kontrolu kvalitete, usklađenosti sa propisima i financijsku kontrolu nad izvođenjem radova poboljšanja tehničkih elemenata oborinske odvodnje u naseljima, te obavlja poslove uređenja ulica i obavlja poslove vezano uz radove za koje nije potrebno ishođenje građevne dozvole;
4. obavlja poslove nabave i postave nove komunalne opreme;
5. surađuje i prati realizaciju komunalne djelatnosti javnog prijevoza putnika na području općine te prati rad komunalnog društva Autotrolej;
6. obavlja stručne poslove uređenja prometa na području općine te upravljanja i održavanja prometne signalizacije na nerazvrstanim i drugim cestama na području općine, obavlja poslove povezane sa planiranjem i upravljanjem prometa u mirovanju i poslove povezane sa planiranjem i upravljanjem i održavanjem parkirališta, izrađuje troškovnike za izvođenje radova te pokreće postupke nabave radova i usluga;
7. provodi upravne ili neupravne postupke vezano za zauzimanje javnih površina, prekope i slično, rješava o upravnoj stvari i sudjeluje u žalbenom postupku na navedena rješenja i postupku pokrenutom po tužbi, priprema obrazloženja;
8. prati propise iz upravnog područja koje prati te predlaže pravovremeno donošenje novih općih ili posebnih akata ili usklađenje istih sa novim propisima, izrađuje prijedloge tih akata, vodi evidenciju kapitalnih i drugih projekata i aktivnosti čiju realizaciju prati, predlaže i prati dinamiku realizacije istih;
9. obavlja poslove vezano uz stvaranje ugovornih obveza za odsjek te obavlja poslove vezane uz javnu nabavu na koju se ne primjenjuje Zakon o javnoj nabavi;
10. daje mišljenja, tumačenja i odgovore po predmetima u okviru svoje nadležnosti, prima stranke i rješava po zahtjevima istih u okviru svoje nadležnosti;
11. izvršava naloge pročelnika i voditelja odsjeka koji se odnose na službu;

**Osnovna bruto plaća: 12.137,43 kn**

Provjera znanja i sposobnosti:

Obuhvaća pisano testiranje, provjeru rada na računalu i intervju.

Najmanje pet dana prije održavanja testiranja objavit će se putem internet stranice i oglasne ploče Općine Viškovo vrijeme održavanja testiranja. Kandidati koji ispunjavaju formalne uvjete iz oglasa bit će pozvani na pisano testiranje i provjeru rada na računalu putem e-maila navedenog na prijavi na oglas.

Na istoj internet stranici i oglasnoj ploči objavit će se vrijeme održavanja intervjua i to najmanje pet dana prije održavanja intervjua. Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada. Kandidati koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada bit će pozvani na intervju putem e-maila navedenog na prijavi na oglas.

Područje pisanog testiranja obuhvaća područje lokalne i područne (regionalne) samouprave, područje općeg upravnog postupka i područje komunalnog gospodarstva i uređenje prometa.

**Pravni i drugi izvori provjere znanja:**

* Zakon o komunalnom gospodarstvu (Narodne novine br.  68/18, 110/18, 32/20)
* Zakon o gradnji (Narodne novine br. 153/13, 20/17, 39/19, 125/19)
* Zakon o prostornom uređenju (Narodne novine br. 153/13, 65/17, 114/18, 39/19, 98/19)
* Zakon o cestama (Narodne novine br. 84/11, 22/13, 54/13, 148/13, 92/14, 110/19)
* Zakon o prijevozu u cestovnom prometu (Narodne novine br. 41/18, 98/19, 30/21)
* Zakon o općem upravnom postupku (Narodne novine br. 47/09)
* Zakon o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 4/18, 112/19)
* Pravilnik o održavanju cesta (Narodne novine br. 90/14)
* Pravilnik o obavljanju javnog linijskog prijevoza putnika u cestovnom prometu (Narodne novine br. 116/19)
* Uredba o uredskom poslovanju (Narodne novine br. 75/21)
* Pravilnik o provedbi postupka javne nabave (Službene novine Općine Viškovo br. 4/17)
* Odluka o komunalnom redu (Službene novine Općine Viškovo br. 14/19)
* Odluka o nerazvrstanim cestama (Službene novine Općine Viškovo br. 12/16)